**Hapet thirrja për mobilitete studentësh dhe stafi të UPT-së,**

**në kuadër të Programit Erasmus+ KA107**

**në Politecnico di Milano, (POLIMI) Itali.**

Në kuadër bashkëpunimit midis Universitetit Politeknik të Tiranës dhe Universitetit Politeknik të Milanos, publikohet thirrja për mobilitete për studentë dhe staf të Universitetit Politeknik të Tiranës, Fakulteti i Arkitekturës dhe Urbanistikës, në Universitetin e Milanos.

**PËR STUDENTËT:**

* **Lloji i mobilitetit përfshin**: Shkëmbimin e studentëve për studime.
* **Kohëzagjatja e bursës:** Semestri i II i vitit akademik 2024 – 2025
* **Numri total i studentëve**: 3
* **Nivelet e mobilitetit për studentët:** Studentët duhet të jenë të regjistruar në Fakultetin e Arkitekturës dhe Urbanistikës të Universitetit Politeknik të Tiranës dhe të jenë në vit të katërt ose të pestë të studimit (MSc).

**Dokumentat e nevojshme për aplikim:**

* CV;
* Kopje e Pasaportës;
* Vërtetim studenti;
* Letër Motivimi (në gjuhën angleze);
* Listë notash e studimeve, deri në momentin e aplikimit;
* Certifikatë e gjuhës së huaj\* (Anglisht);
* Dokumenti Learning Agreement\*\*.

\*Ofrohen kurset në gjuhën angleze, ku niveli minimal i kërkuar për gjuhën është B2. Studenti duhet të plotësojë nivelin minimal të kërkuar të gjuhës duke e vërtetuar me certifikatën përkatëse të gjuhës së huaj. Preferohen: [TOEFL iBT Certificate,](http://www.ets.org/toefl) [Cambridge Certificate,](http://www.cambridgeesol.org/exams/fce/index.html) [IELTS](http://www.ielts.org/) [Certificate.](http://www.ielts.org/)

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në POLIMI lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Drejtuesi i Departamentit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për të shkarkuar formatin e “Learning Agreement”klikoni më poshtë:

[ANEKS 2 - Mobility-agreement-studies, student.pdf (upt.al)](http://upt.al/images/stories/projekte/ANEKS%202%20-%20Mobility-agreement-studies,%20student.pdf)

Për informacion mbi Politecnico di Milano dhe programet e lëndëve që ofron, lutemi klikoni te:

<https://www.polimi.it/en/exchange-students-incoming>

**PËR STAFIN:**

**Lloji i mobilitetit përfshin:** Staf akademik dhe administativ

**Fusha e mësimdhënies:** FAU, drejtoritë në UPT

**Numri total i stafit: 2**

**Koha e kryerjes së mobilitetit**: 5+2 ditë, semestri i dytë i vitit akademik 2024 - 2025

**Dokumentat e nevojshme për aplikim për stafin akademik:**

* CV + lista e publikimeve (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës, për stafin akademik/administrativ \*\*;
* Dokumenti Mobility Agreement (Staff Mobility for Teaching/Training) për stafin, në universitetin pritës\*\*\*.

*\*Plani i mobilitetit dhe periudha e propozuar e mobilitetit duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\**Kandidatët që do të aplikojnë për të qenë pjesë e mobilitetit si staf akademik/administrativ në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

Për të shkarkuar formatin Staff Mobility for Teaching/Training, ju lutemi klikoni te: [Drejtoria e Komunikimit dhe Koordinimit – Universiteti Politeknik i Tiranës (upt.edu.al)](https://upt.edu.al/drejtimi-akademik-administrativ/drejtorite/drejtoria-e-komunikimit-dhe-koordinimit/) 3, [4](https://www.upt.al/images/stories/projekte/ANEKS%204%20-%20Mobility-agreement-teaching,%20staff.pdf) .

Pas përfundimit të mobilitetit, personi pjesëmarrës nëPOLIMI duhet të dorëzojë një raport te departamenti dhe te Drejtoria e Komunikimit dhe Koordinimit lidhur me aktivitetin, si dhe dokumentacionin e pjesëmarrjes në aktivitet.

**Afati për aplikim, pranë Drejtorisë së Komunikimit dhe Koordinimit në UPT: Deri më 25 tetor 2024, ora 12.00.**

Për informacione shtesë në lidhje me procesin e aplikimit në UPT mund të kontaktoni në email: [rkodra@upt.al](mailto:rkodra@upt.al) dhe [abeqo@upt.al](mailto:abeqo@upt.al)